****

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL INFORMACIJOS, KURIOS REIKIA PROFESINIO MOKYMO LĖŠOMS APSKAIČIUOTI, TEIKIMO NACIONALINEI ŠVIETIMO AGENTŪRAI TVARKOS APRAŠO PATVIRTINIMO**

2019 m. rugpjūčio 30 d. Nr. V-970

Vilnius

Siekdamas įgyvendinti Lietuvos Respublikos profesinio mokymo įstatymo 36 straipsnio 5 dalį ir atsižvelgdamas į Nacionalinės švietimo agentūros nuostatų, patvirtintų Lietuvos Respublikos švietimo, mokslo ir sporto ministro 2019 m. liepos 24 d. įsakymu Nr. V-852 „Dėl Ugdymo plėtotės centro, Specialiosios pedagogikos ir psichologijos centro, Švietimo ir mokslo ministerijos Švietimo aprūpinimo centro, Nacionalinio egzaminų centro, Švietimo informacinių technologijų centro ir Nacionalinės mokyklų vertinimo agentūros reorganizavimo“, 11.25 papunktį:

1. T v i r t i n u Informacijos, kurios reikia profesinio mokymo lėšoms apskaičiuoti, teikimo Nacionalinei švietimo agentūrai tvarkos aprašą (pridedama).

2. Šis įsakymas įsigalioja 2019 m. rugsėjo 1 dieną.

Švietimo, mokslo ir sporto ministras Algirdas Monkevičius

PATVIRTINTA

Lietuvos Respublikos švietimo, mokslo ir

sporto ministro 2019m. rugpjūčio 30 d.

įsakymu Nr. V-970

**INFORMACIJOS, KURIOS REIKIA PROFESINIO MOKYMO LĖŠOMS APSKAIČIUOTI, TEIKIMO NACIONALINEI ŠVIETIMO AGENTŪRAI TVARKOS APRAŠAS**

1. Informacijos, kurios reikia profesinio mokymo lėšoms apskaičiuoti, teikimo Nacionalinei švietimo agentūrai tvarkos aprašas (toliau – Aprašas) nustato informacijos, kurios reikia formaliojo profesinio mokymo lėšoms, skiriamoms valstybiniams, savivaldybių ir nevalstybiniams profesinio mokymo teikėjams (toliau – profesinio mokymo teikėjai) iš Švietimo, mokslo ir sporto ministerijai patvirtintų valstybės biudžeto asignavimų (toliau – profesinio mokymo lėšos), apskaičiuoti (toliau – informacija), teikimo Nacionalinei švietimo agentūrai (toliau – NŠA) tvarką ir terminus. Jis taikomas, apskaičiuojant profesinio mokymo lėšas, skiriamas mokinių, besimokančių pagal formaliojo profesinio mokymo programą arba jos dalį, išskyrus pataisos pareigūnų profesinio mokymo įstaigų ir vidaus reikalų profesinio mokymo įstaigų vykdomas programas, valstybės finansuojamose vietose (toliau – mokiniai), profesiniam mokymui, kai mokiniai yra priimti mokytis pagal švietimo, mokslo ir sporto ministro tvirtinamą asmenų, išskyrus asmenis, kuriems taikomas Lietuvos Respublikos užimtumo rėmimo įstatymas, Lietuvos Respublikos neįgaliųjų socialinės integracijos įstatymas ar Lietuvos Respublikos vidaus tarnybos statutas, pageidaujančių įgyti kvalifikaciją, priėmimo į valstybės finansuojamas profesinio mokymo vietas planą.

2. Apraše vartojamos sąvokos atitinka Lietuvos Respublikos profesinio mokymo įstatyme, Lietuvos Respublikos švietimo įstatyme vartojamas sąvokas.

3. Profesinio mokymo teikėjai suveda į Mokinių registrą informaciją apie mokinius rugsėjo 1 dienai (sausio 1 dienai, jei dėl papildomo priėmimo ar kitų aplinkybių informacija keičiasi).

4. Profesinio mokymo teikėjai ne vėliau kaip iki einamųjų metų rugsėjo 10 dienos (sausio 10 dienos) Švietimo valdymo informacinėje sistemoje suformuoja ataskaitą pagal Aprašo priedą ir ją patvirtina (skiltyje „Viešieji aplankai“ pasirenkamas aplankas „Institucijos ataskaitos“ – „Bazinės profesinio mokymo lėšos“ ir, spaudžiant nuorodą „Profesinio mokymo lėšų ataskaita“, suformuojama ataskaita, kuri patvirtinama suformuotoje ataskaitoje paspaudžiant nuorodą „Tvirtinti“).

5. Švietimo, mokslo ir sporto ministerija gali prašyti profesinio mokymo teikėjų Švietimo valdymo informacinėje sistemoje suformuoti ataskaitas pagal Aprašo priedą ir jas patvirtinti ankstesniais terminais, nei nustatyta Aprašo 4 punkte.

6. Profesinio mokymo teikėjų vadovai ar jų įgalioti asmenys ne vėliau kaip iki einamųjų metų rugsėjo 10 dienos 16 val. (sausio 10 dienos 16 val.) patikrina Mokinių registre ir Švietimo valdymo informacinėje sistemoje pateiktą informaciją ir suformuoja suvestines profesinio mokymo teikėjų ataskaitas (skiltyje „Viešieji aplankai“ pasirenkamas aplankas „Institucijos ataskaitos“, jame – aplankas „Profesinio mokymo duomenys“ ir spaudžiama nuoroda „Profesinio mokymo lėšų ataskaita“).

7. Profesinio mokymo teikėjų vadovai suvestines ataskaitas patvirtina parašu ir skenuotus dokumentus pateikia NŠA elektroniniu paštu pmlesos@ipc.lt ne vėliau kaip iki einamųjų metų rugsėjo 12 dienos (sausio 12 dienos).

8. Jei Mokinių registre pastebima netikslumų, jie taisomi laikantis šių nuostatų:

8.1. NŠA, Mokinių registre pastebėjusi netikslumų, apie juos informuoja profesinio mokymo teikėjus elektroniniu paštu, su prašymu juos ištaisyti, o profesinio mokymo teikėjai juos nedelsiant ištaiso;

8.2. kai po Aprašo 4–7 punktuose nurodytų terminų Mokinių registre netikslumus pastebi profesinio mokymo teikėjai, jie telefonu arba elektroniniu paštu pmlesos@ipc.lt apie tai praneša NŠA su prašymu leisti pataisyti netikslumus ir gavę iš NŠA pranešimą, kad leidžiama taisyti netikslumus, juos ištaiso;

8.3. profesinio mokymo teikėjas ištaiso netikslumus Mokinių registre, Švietimo valdymo informacinėje sistemoje suformuoja naują ataskaitą ir ją patvirtina. Profesinio mokymo teikėjo vadovas Švietimo valdymo informacinėje sistemoje suformuoja naują suvestinę profesinio mokymo teikėjo ataskaitą;

8.4. patikslintos profesinio mokymo teikėjų ataskaitos turi būti patvirtintos parašu ir skenuoti dokumentai pateikti NŠA elektroniniu paštu pmlesos@ipc.lt per 3 darbo dienas nuo tada, kai buvo pastebėtas netikslumas (Aprašo 8.2 papunktyje nurodytais atvejais – nuo tada, kai profesinio mokymo teikėjas gauna NŠA pranešimą, kad leidžiama taisyti netikslumus), bet ne vėliau kaip iki einamųjų metų rugsėjo 16 dienos (sausio 16 dienos).

9. NŠA suvestinę informaciją apie mokinių skaičių (mokinių skaičių iš viso, iš jų: mokinių, dėl įgimtų arba įgytų sutrikimų, turinčių vidutinių specialiųjų ugdymosi poreikių, skaičių; mokinių dėl įgimtų arba įgytų sutrikimų, turinčių didelių arba labai didelių specialiųjų ugdymosi poreikių skaičių; mokinių, esančių laisvės atėmimo vietoje, skaičių; mokinių, kuriems formalusis profesinis mokymas vykdomas pameistrystės profesinio mokymo organizavimo forma, skaičių), mokymo lėšas (mokymo lėšas iš viso, iš jų: mokytojų, dirbančių pagal formaliojo profesinio mokymo programas, darbo užmokesčiui; socialinio draudimo įmokoms, įmokoms į Ilgalaikio darbo išmokų fondą ir Garantinį fondą; ugdymo procesui organizuoti ir valdyti; švietimo pagalbai; mokytojų ir kitų ugdymo procese dalyvaujančių asmenų kvalifikacijai tobulinti; mokymo priemonėms; papildomai skiriamas lėšas dėl profesinio mokymo vykdymo pameistrystės forma) ir kitus rodiklius (sąlyginį pareigybių skaičių, kontaktinių valandų skaičių ir kt.) pagal profesinio mokymo teikėjus pateikia Švietimo, mokslo ir sporto ministerijai iki einamųjų metų rugsėjo 18 dienos (sausio 18 dienos).

\_\_\_\_\_\_\_\_\_\_\_\_\_\_\_\_\_\_\_\_\_\_

Informacijos, kurios reikia profesinio mokymo lėšų

sumai apskaičiuoti, teikimo Nacionalinei švietimo

agentūrai tvarkos aprašo

priedas

**(Profesinio mokymo lėšų apskaičiavimo ataskaitos** \_\_\_\_\_\_\_\_\_\_ **finansiniams metams formos pavyzdys)**

**Profesinio mokymo lėšų apskaičiavimo ataskaita** \_\_\_\_\_\_\_\_\_\_ **finansiniams metams**

\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_

(sudarymo vieta)

Duomenų teikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(profesinio mokymo teikėjo pavadinimas)

1 lentelė

Mokinių skaičius \_\_\_\_\_\_\_\_\_\_\_\_\_\_

(datai)

|  |  |  |  |  |  |
| --- | --- | --- | --- | --- | --- |
| Nr. | Mokyklos kodas | Profesinio mokymo teikėjo pavadinimas | Programų grupė | Programa | Grupės tipas/kursas |
| Mokinių skaičiusiš viso | iš jų: |
| turinčių vidutinių specialiųjų ugdymosi poreikių  | turinčių didelių arba labai didelių specialiųjų ugdymosi poreikių | besimokančių laisvės atėmimo vietoje  | besimokančių pameistrystės būdu | kitų |
|  |  |  |  |  |  |  |  |  |  |  |

2 lentelė

Profesinio mokymo lėšos mokytojų darbo užmokesčiui (DU) apskaičiuoti \_\_\_\_\_\_\_\_\_\_ finansiniams metams

|  |  |  |  |  |  |
| --- | --- | --- | --- | --- | --- |
| Nr. | Mokyklos kodas | Profesinio mokymo teikėjo pavadinimas | Programų grupė | Programa | Grupės tipas/kursas |
| DU lėšos, Eur |
|  |  |  |  |  |  |

3 lentelė

Profesinio mokymo lėšos \_\_\_\_\_\_\_\_\_\_\_\_\_ finansiniams metams

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. | Mokyklos kodas | Profesinio mokymo teikėjo pavadinimas | Lėšos mokytojų darbo užmokesčiui | Lėšos socialinio draudimo įmokoms, įmokoms į Ilgalaikio darbo išmokų fondą ir Garantinį fondą | Lėšos ugdymo procesui organizuoti ir valdyti | Lėšos švietimo pagalbai | Lėšos mokymo priemonėms | Lėšos mokytojų ir kitų ugdymo procese dalyvaujančių asmenų kvalifikacijai tobulinti | 25 proc. padidinimas dėl pameistrystės | Profesinio mokymo lėšos iš viso, Eur  |
|  |  |  |  |  |  |  |  |  |  |  |

4 lentelė

Pareigybių skaičius \_\_\_\_\_\_\_\_\_\_\_\_\_ finansiniams metams

|  |  |  |  |  |  |
| --- | --- | --- | --- | --- | --- |
| Nr. | Mokyklos kodas | Profesinio mokymo teikėjo pavadinimas | Mokytojų sąlyginių pareigybių skaičius | Kontaktinių valandų skaičius | Lėšos mokytojų darbo užmokesčiui, Eur |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(profesinio mokymo teikėjo vadovas) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(atsakingo darbuotojo, pateikusio duomenis, (parašas) (data)

pareigos, vardas, pavardė ir tel. Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_